b'\n_START_ARTICLE_\nRascl\xc3\xb3 rogenc\n_START_SECTION_\nExtinci\xc3\xb3\n_START_PARAGRAPH_\nEl r\xc3\xa0l\xc2\xb7lid vermell va ser ca\xc3\xa7at fins a la seva extinci\xc3\xb3 durant el segle posterior al seu descobriment. Mentre que el dodo no era considerat un plat apetible, i per tant solament era ca\xc3\xa7at per curiositat o esport, en canvi el r\xc3\xa0l\xc2\xb7lid vermell era una popular au de ca\xc3\xa7a dels colons holandesos i francesos. Encara que en general intentava fugir en ser perseguida, era molt f\xc3\xa0cil atreure-la mostrant-li un drap de color vermell, al qual s\'acostaven per a atacar. Un comportament similar es va observar tamb\xc3\xa9 en el seu parent, el r\xc3\xa0\xc2\xb7lid de Rodrigues (Aphanapteryx leguati). Llavors era molt f\xc3\xa0cil atrapar-les, i a m\xc3\xa9s a m\xc3\xa9s els seus crits atreien m\xc3\xa9s individus a la zona, ja que aquestes aus que s\'havien desenvolupat en un ambient sense depredadors, eren curioses i no tenien por dels humans. Com niava sobre el s\xc3\xb2l, els porcs menjaven els seus ous i pollets, la qual cosa molt probablement ha contribu\xc3\xaft a la seva extinci\xc3\xb3._NEWLINE_Quan Fran\xc3\xa7ois Leguat, qui en anys previs havia estat en contacte amb el r\xc3\xa0l\xc2\xb7lid de Rodrigues, va arribar en 1693 a Maurici, va fer notar que el r\xc3\xa0l\xc2\xb7lid vermell ja era un exemplar esc\xc3\xa0s; i va ser ell l\'\xc3\xbaltima font en esmentar aquesta au. Pel que se suposa que es va extingir al comen\xc3\xa7ament del 1700. La determinaci\xc3\xb3 de l\'estatus del r\xc3\xa0l\xc2\xb7lid i la seva desaparici\xc3\xb3 es dificulta pel fet que el nom local del dodo, Todaersen (o dodaersen, "darreres engruixats") va ser transferit al r\xc3\xa0l\xc2\xb7lid vermell, que tamb\xc3\xa9 tenia els quarts darrers engruixats.'